Op die ouderdom van 32 het ek gesien dat ander mense ‘n baie meer intieme verhouding met die Here het as ek, en ek wou ook graag so ‘n verhouding hê. Ek het die eertste keer begin, deur in die Drakensberge net erens te gaan sit en vir die Here gesê: “Ek weet nie hoe hierdie verhouding moet lyk nie en ek weet ook nie wat ek moet doen nie, maar dat U my sal wys”. Ek het letterlik net gesit, ‘n gedeelte uit die Bybel gelees en net gesit. Dit het so 2 ure geduur. Dit was vir my baie lekker en ek het dit weer die volgende dag gedoen. So het dit dan begin. Verder wanneer ons met vakansies af Kaap toe gaan het, het ek erens op ‘n Vrystaatse of Karoo plaas vasgehaak, en daar in die natuur net weer gaan sit in God se teenwoordigheid. 5 Jaar later gaan ek vir ‘n dag lank na ‘n stilword retreat. Daar is ons gelei in hoe om stil te word. Die eerste helfte van die tyd sit jy net en soos jy bewus word van ‘n gedagte, erken/aanvaar jy die gedagte en laat dit verby gaan. Dit word herhaal soos jy weer bewus word van ‘n gedagte. Die tweede helfte van die tyd lees jy ’n gedeelte uit die Bybel, dan sit jy net vir ‘n ruk, dan lees jy weer dieselfde gedeelte. Later in die dag het die Here in ’n sagte fluistering vir my gesê dat ek Hom in die stad sal ervaar, min wetend dat dit die volgende dag sou wees. Die volgende more toe ek wakker word, is ek bewus van hierdie Vredevolle Teenwoordigheid binne in my (wat alle verstand te bowe gaan – Peacefull Presence). Al my bekommernisse van die vorige dag en elke dag se sake van besig wees, was net weg en buite my verwysings raamwerk. Ek kon nie verstaan wat jaag die mense so hier in Pretoria nie en hoekom is hulle so onrustig nie. Met al die mense wat ek die dag mee te doen gehad het wou ek graag van die Vrede gegee het, want dit was oorlopens toe, te veel vir my maar ek kon dit nie uitkry nie. Vandag in my lewe is ek baie kalmer en altyd bewus van God se Teenwoordigheid. Al ervaar ek nou iets, hetsy mooi of sleg is dit daar vir my om uit leer en meer soos Christus te word. Ek het ook tot die besef gekom dat niks is eintlik meer ‘n bedreiging nie. Deesdae gaan ek vir 4 nagte weg by myself, dan laat ek alle tegnologie agter, ek sien en praat met niemand nie en ek “wees net in Sy liedes strale”
Wanneer jy skaars terug is by die huis na ‘n vakansie, en weer moeg/besig is en tot die besef kom dat jy na ‘n meer langdurige rus opsoek is.
Sintue verskerp: Ek sien nie net – Ek neem waar. Ek hoor nie net nie – Ek luister. Ek ruik nie net – Ek adam in. Ek proe nie net nie – Ek smaak. Ek babbel nie net – Ek bemoedig. Ek voel nie net – Ek is aangeraak.
Beoefen dit daagliks wanneer dit vir jou geskik is. Byvoorbeeld in die oggend as jy wakker word en in die aand voor jy gaan slaap.
Indien jy volhou sal jy oor ‘n hele paar maande ervaar dat jou gedagtes, verbeelding en elke dag lewe deur die teenwoordigheid van God vasgevang word.